नई दिल्ली, भारतीय क्रिकेट टीम के पूर्व कप्तान महेंद्र सिंह धोनी रिटारमेंट के बाद भी सुर्खियों में बने रहते हैं। हाल में अपना 40वां बर्थडे सेलिब्रेट करने वाले माही की कुछ तस्वीरें इस समय सोशल मीडिया पर वायरल हो रही हैं।
कैप्टन कूल धोनी को एक दिन पहले मुंबई एयरपोर्ट पर स्पॉट किया गया था। धोनी भारतीय सिंगर और म्यूजिक कंपोजर राहुल वैद्य की शादी में शिरकत करने के लिए मुंबई पहुंचे थे। माही की तस्वीरें जो इस समय वायरल हो रही हैं उसमें वह प्लेन ब्लैक टी-शर्ट और ग्रे कलर का पैंट पहने हुए हैं। 40 वर्षीय धोनी इन तस्वीरों में नए लुक में नजर आ रहे हैं। वह एकदम स्लिम दिखाई दे रहे हैं। ऐसा लग रहा है मानो उन्होंने आईपीएल 2021 के दूसरे हाफ से पहले अपना वजन घटाया हो।
माही को सोशल मीडिया पर शो बाजी पसंद नहीं
धोनी अपने धुन में रहने वाले शख्स हैं। भेड़ चाल में विश्वास नही रखते। अपने मन की सुनते और दिल की करते हैं। दूसरे क्रिकेटर्स की तरह सोशल मीडिया पर शो बाजी भी उन्हें पसंद नहीं। और न ही किसी तरह का कोई बयान देकर मीडिया की सुर्खियां बटोरने का हथकंडा अपनाते हैं। बावजूद इसके सोशल मीडिया पर उनसे ज्यादा फैन फॉलोइंग शायद ही किसी भारतीय खिलाड़ी की हो।